सोसाइटी के निवासियों ने इसकी शिकायत कई बार अथॉरिटी व बिल्डर से की है लेकिन इसका कभी किसी ने संज्ञान नहीं लिया है। सेंचुरी अपार्टमेंट के आरडब्ल्यूए के अध्यक्ष पवन ने बताया की सोसाइटी के सीवरेज का पानी करीब 2 साल पहले ट्रकों के माध्यम से दूर प्रवाहित किया जाता था लेकिन अब बिल्डर पैसे बचाने के चक्कर में गंदे पानी को नाली के जरिए बाहर बनी सर्विस रोड पर छोड़ देता है। इस गंदगी के कारण सोसाइटी के लोगों में महामारी फैलने का डर बना रहता है। नॉएडा अथॉरिटी के जीएम राजीव त्यागी से भी उन्होंने इस बारे में शिकायत की थी, जिसके बाद उन्होंने सेक्टर में तो आये लेकिन गंदगी वाली जगह तक नहीं पहुँच पाए। किसी अन्य जगह कार्यक्रम का हवाला देकर वो भी वहां से निकल गए। जिसके बाद भी इसपर कोई कार्रवाई नहीं की गई। अथॉरिटी के ठेकेदार द्वारा इस सड़क पर पत्थर डलवा दिए गए है, लेकिन पानी भरा होने के कारण सड़क को पक्का नहीं किया गया है। ठेकेदार का कहना है कि पिछ्ले रोड पर भरा हुआ पानी निकाला जाये तभी रोड को पूरा बनाने का काम किया जाएगा। प्राधिकरण के अधिकारीयों से इस बारे में संपर्क किया गया तो उन्होंने मामले को एक दुसरे अधिकारी पर यह कहकर टाल दिया कि उनका अभी तबादला हुआ है। एक-दो दिन में मामले पर संज्ञान लिया जायेगा